CELEX: 22008D0029
Language: sl
Date: 2008-03-14 00:00:00
Title: Sklep Skupnega odbora EGP št. 29/2008 z dne 14. marca 2008 o spremembi Priloge XIII (Promet) k Sporazumu EGP

10.7.2008   
            
            
               SL
            
            
               Uradni list Evropske unije
            
            
               L 182/21
            
         
      SKLEP SKUPNEGA ODBORA EGP
   
   št. 29/2008
   z dne 14. marca 2008
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 13/2008 z dne 1. februarja 2008 (1).
            
         
               (2)
            
            
               Direktivo 2006/126/ES Evropskega parlamenta in Sveta z dne 20. decembra 2006 o vozniških dovoljenjih (prenovitev) (2) je treba vključiti v Sporazum.
            
         
               (3)
            
            
               Direktiva 2006/126/ES razveljavlja Direktivo Sveta 91/439/EGS (3), ki je vključena v Sporazum, z učinkom od 19. januarja 2013, razen člena 2(4), ki ga razveljavlja z učinkom od 19. januarja 2007.
            
         
               (4)
            
            
               Direktivo 91/439/EGS je zato treba v okviru Sporazuma razveljaviti z učinkom od 19. januarja 2013 –
            
         SKLENIL:
   Člen 1
   Priloga XIII k Sporazumu se spremeni:
   
               1.
            
            
               Za točko 24e (Uredba (ES) št. 561/2006 Evropskega parlamenta in Sveta) se vstavi naslednja točka:
               
                           „24f.
                        
                        
                           
                              32006 L 0126: Direktiva 2006/126/ES Evropskega parlamenta in Sveta z dne 20. decembra 2006 o vozniških dovoljenjih (prenovitev) (UL L 403, 30.12.2006, str. 18).
                        
                     V tem sporazumu veljajo določbe Direktive z naslednjimi prilagoditvami:
               
                           (a)
                        
                        
                           Drugi stavek člena 1(1) se nadomesti z naslednjim:
                           ‚Vozniška dovoljenja držav Efte vsebujejo oznako države, ki izda dovoljenje. Njihove oznake so: IS (Islandija), FL (Lihtenštajn), N (Norveška).‘.
                        
                     
                           (b)
                        
                        
                           V primeru pristopa novih držav članic k EGP za Lihtenštajn velja prehodno obdobje 5 let, preden zanj začnejo veljati obveznosti iz člena 1(1) v povezavi s črko (e) v točki 3 Priloge I.
                        
                     
                           (c)
                        
                        
                           V točki 3 Priloge I se uvodni stavek v točki (c) glede strani 1 dovoljenja nadomesti z naslednjim:
                           ‚oznako države Efte, ki izda dovoljenje, obkroženo z elipso iz člena 37 Konvencije Združenih narodov o cestnem prometu z dne 8. novembra 1968 (z enakim ozadjem kot vozniško dovoljenje); oznake so naslednje:‘.
                        
                     
                           (d)
                        
                        
                           V točki 3 Priloge I se v točki (c) glede strani 1 dovoljenja doda naslednje:
                           ‚IS: Islandija
                           FL: Lihtenštajn
                           N: Norveška‘.
                        
                     
                           (e)
                        
                        
                           V točki 3 Priloge I se v točki (e) glede strani 1 dovoljenja besedilo ‚Vzorec Evropskih skupnosti‘ nadomesti z ‚vzorec EGP‘.
                        
                     
                           (f)
                        
                        
                           V točki 3 Priloge I se v točki (e) glede strani 1 dovoljenja doda naslednje:
                           ‚Ökuskírteini
                           Førerkort/Førarkort;‘.
                        
                     
                           (g)
                        
                        
                           V točki 3 Priloge I se točka (f) glede strani 1 dovoljenja ne uporablja.
                        
                     
                           (h)
                        
                        
                           V točki 3 Priloge I se v črki (b) glede strani 2 dovoljenja za besedo ‚švedski‘ doda besedilo, ‚islandski ali norveški‘.“.
                        
                     
         
               2.
            
            
               V točki 24a (Direktiva Sveta 91/439/EGS) se doda naslednja alinea:
               
                           „—
                        
                        
                           
                              32006 L 0126: Direktiva 2006/126/ES Evropskega parlamenta in Sveta z dne 20. decembra 2006 (prenovitev) (UL L 403, 30.12.2006, str. 18).“
                        
                     
         
               3.
            
            
               Besedilo točke 24a (Direktiva Sveta 91/439/EGS) se črta z učinkom od 19. januarja 2013.
            
         Člen 2
   Besedilo Direktive 2006/126/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 15. marca 2008, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 14. marca 2008
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 154, 12.6.2008, str. 27.
   
      (2)  UL L 403, 30.12.2006, str. 18.
   
      (3)  UL L 237, 24.8.1991, str. 1.
   
      (4)  Navedene so ustavne zahteve.